Dizy VD

Dizy estas komunumo en la distrikto Morges en Kantono Vaŭdo, Svislando. Ĝi havis 212 loĝantojn je la 31-a de decembro 2012.

 Geografio 
La komunumo Dizy situas en la Vaŭda Mezlando 14 kilometrojn norde de la distriktĉeurbo Morges kaj 20 kilometrojn nordokcidente de la kantonĉefurbo Laŭzano ĉe la orienta flanko de la valo de la rivero Venoge, kiu formas la nordorientan komunumlimon. La komunumo konsistas el la vilaĝo Dizy kaj kelkaj izolitaj bienoj.Fonto: Reta mapo 1:20000 de Swisstopo 

La teritorio de la komunumo etendiĝas sur areo de 3,04 km², de kiuj 22,3% estas kovritaj de arbaro, 70,3% servas por agrikulturo kaj 7,4% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Dizy limas en nordo al La Sarraz, en oriento al Lussery-Villars, en sudo al Cossonay, en sudokcidento al La Chaux, kaj en nordokcidento al Chevilly.

 Trafiko 
Laŭlonge de la orienta komunumlimo de Dizy pasas la kantona ĉefvojo n-ro 9. Tra la vilaĝo tamen kondukas konekta vojo de la kantona ĉefvojo al Chevilly. La plej proksima alveturejo al la svisa aŭtovojo A1 situas proksimume 6 kilometrojn oriente de la komunumo. La komunumo estas konektita al la publika transportreto pere de komunuma buslinio, kiu krom dum la lernejaj ferioj cirkulas de lundo ĝis vendredo inter Chevilly kaj la stacidomo de Cossonay.Informilo pri la komunuma buso (pdf-formato)

 Historio 
La unua dokumenta mencio de Dizy datiĝas el la jaro 961 per la vortoj in villa Discidis. En la jaro 1041 la Monaĥejo Romainmôtier posedis bienojn en Dizy. La nobeluloj de Dizy, kiuj estis posteuloj de Kavaliro Wilhelmo, posedis la malaltan kaj mezan jurisdikcion. La supera jurisdikcio apartenis al la Senjoroj de Cossonay. Sub la berna regado de 1536 ĝis la Helveta Revolucio de 1798 Dizy apartenis al la Voktejo Morges. Poste ĝi apartenis ĝis la fino de 2007 al la Distrikto Cossonay kaj tiam surbaze de la administra reformo de 2006 estis atribuita al la Distrikto Morges.Fonto: François Béboux: Dizy en Historia Leksikono de Svislando (2005-02-08)

 Vidu ankaŭ 
 Aliaj lokoj kun la nomo Dizy

 Notoj kaj referencoj 


 Eksteraj ligiloj 

 Oficiala retejo de la komunumo Dizy